	Dan u tjednu

(datum)
	Misna nakana
	Vrijeme

Mjesto

	Nedjelja

(9. 8. 2026.)

1 Kr 19, 9a.11-13a

Rim 9, 1-5

Mt 14, 22-33
	+ Jela i Stjepan Kokot
	8,00

Petrijanec

	
	+ Ivan Marčec i roditelji; ob. Ferenec
	9,30

Nova Ves

	
	+ ob.  Golub, Šantalab i Marija Kralj
	11,00

Petrijanec

	Ponedjeljak

Lovro, đakon

Iv 12, 24-26
	+ Josip Toplišnjak
	7,30

Petrijanec 



	Utorak

Klara Asiška

Mt 18, 1-5. 10. 12-14
	+ Vladimir Herceg; Hrvoje, Stanko i Kata Herceg
	7,30

Petrijanec 



	Srijeda

Ivana Fr. De Chantal

Mt 18, 15-18
	+ Josip, Anka, Stjepan, Marijan i Josipa Drvar; Dubravka Henčić i ob. Bogadek
	7,30

Petrijanec



	Četvrtak 

Poncijan i Hipolit

Mt 18, 21 – 19, 1
	+ Ivan i Štefica Jurajec i roditelji

~ klanjanje ~
	19,00

Petrijanec

	Petak

Maksimilijan Kolbe

Iv 15, 12-17
	
	7,30

Petrijanec 

	
	+ Nikolina Cestar
	19,00

Majerje

	Subota

UZNESENJE BL. DJ. MARIJE  NA NEBO

VELIKA GOSPA

Otk 11, 19a; 12, 1-6a. 10ab

1 Kor 15, 20-27a

Lk 1, 39-56
	Za župljane
	8,00

Petrijanec

	
	+ Terezija i Josip Talan; ob. Kranjčić, Talan, Grmec, Pavlović, Hantak, Jovan, Nerat i Obadić; Stjepan Talan, Ana Rodeš i Marija Bogataj; svećenici Stjepan Grmec, Franjo Talan, Ivan Pajtak i Antun Klasić, Branko Lipša i Ivica Košić
	9,30

Nova Ves

	
	+ Štefanija Pavlović; Josip i Ana Kukec
	11,00

Petrijanec

	Nedjelja

(16. 8. 2026.)

Iz 56,  16-7

Rim 11, 13-15. 29-32

Mt 15, 21-28
	Za župljane
	8,00

Petrijanec

	
	+ Božena Košić i roditelji; ob. Ivek
	9,30

Nova Ves

	
	+ Marija i Pavao Pongračić; Mara i Franjo Pongračić; Stanko i Marija Mikac; Štefanija i Vinko Mikac; Ivan Mikac, Ana i Ivan Kereži
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

9. 8. 2026. 
DEVETNAESTA  NEDJELJA  KROZ GODINU
Prva knjiga o kraljevima  19, 9a. 11-13a
(Stani u gori pred Gospodinom.)
Poslanica svetoga Pavla  apostola Rimljanima   9, 1-5
(Htio bih ja sam proklet biti za braću svoju.)
Evanđelje po Mateju   14, 22-33
(Zapovijedi mi da dođem k tebi po vodi!)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
„Malovjerni, zašto si posumnjao?“

Nakon što je neposredno prije učinio čudo umnažanja kruha (usp. Mt 14,13–21), Isus „prisili učenike” da po noći otplove na drugu stranu Genezaretskog jezera. Oni su vjerojatno htjeli ostati u Isusovoj blizini i još malo uživati u ozračju čudesnog hranjenja tolikih ljudi, no Isus ih tjera na naporan i rizičan put. Na jezeru su se učenici cijelu noć besplodno mučili i vrtjeli na mjestu zbog nepovoljna vjetra, kao i onda kad ih je Isus prvi put zatekao na tom jezeru nakon što su cijelu noć bezuspješno pokušavali ribariti (usp. Lk 5,1)
Zanimljivo je što se spominje da je lađa bila „šibana valovima”. Riječ koju smo mi preveli sa ‘šibati’ u doslovnom prijevodu s grčkog znači ‘mučiti’ (grč. basanizó). Nevrijeme je dakle „mučilo” lađu, međutim, taj se isti glagol upotrebljavao i kao termin kojim se označavao postupak ispitivanja metala (prvenstveno zlata) na za to predviđenom kamenu. Svi su trgovci sa sobom običavali nositi jedan tamni hrapavi kamen. Kada su htjeli ispitati od kojeg je materijala neki predmet, zastrugali bi njime po tom kamenu, što bi na njegovoj površini ostavilo trag. Potom bi sa svoje ruke skinuli prsten, za koji su točno znali od kojeg je metala izrađen, pa bi i njime napravili crtu na spomenutom kamenu te zatim uspoređivali jesu li tragovi iste nijanse. Tako se odmah moglo otkriti je li riječ o imitaciji ili o pravom zlatu. Cijeli taj proces utvrđivanja vrste metala nazivao se grčkom riječju basanizó.
Ako sve ovo primijenimo na izvještaj koji smo danas čuli iz Evanđelja, možemo izvući zanimljiv zaključak. U Svetom pismu lađa je tipična slika koja predstavlja Crkvu, što znači da je ovdje upravo ona ta koja je podvrgnuta ispitivanju. U kušnji je, šibana valovima i protivnim vjetrom, i sad će se vidjeti kako će djelovati, kakav će trag ostaviti. Sve se to događa „o četvrtoj noćnoj straži”, što je vrijeme između 3 i 6 sati ujutro – razdoblje kada je noć najtamnija, baš kao što je taman i dobar kamen za procjenu, jer se na takvome najbolje vidi trag metala. Zatim dolazi Isus i staje pored Crkve kako bismo mogli napraviti usporedbu. Jesu li apostoli u lađi pravo Kristovo Tijelo ili samo njegova imitacija? Očito, ispada da su ovo drugo, zato što se, dok Isus mirno hoda po vodi, oni boje i pitaju je li to uopće on ili neka utvara. No nešto se ipak događa: Petar izlazi iz lađe i postaje poput Isusa – hoda po vodi. Pokazuje da Crkva uistinu jest Kristovo Tijelo, ali ne zadugo. Petra obuzima strah, on gubi vjeru i počinje tonuti. To se događa upravo onda kad skine pogled s Isusa i počne promatrati nevolju u kojoj se nalazi. Crkva je Kristovo Tijelo koje uspješno plovi po moru nevolja ovoga svijeta sve dok je zagledana u Krista, jer tada biva poput njega. Primijetimo da i kod Petrova hoda po vodi i kod potonuća vanjske okolnosti ostaju iste. Dakle, ono na što se orijentiramo u životu, određuje kakvo će biti naše iskustvo. Petar je mogao birati želi li situaciju u kojoj se našao doživjeti kao strašnu oluju i nevolju ili kao boravak u Isusovoj blizini. Velik problem u duhovnom životu nije samo htjeti nego se i znati usredotočiti na Isusa, pogotovo današnjem čovjeku, koji je rastresen i uronjen u more nebitnih informacija. Kao da nam osobne brige i problemi nisu dosta, nego se još dodatno opterećujemo tuđima prateći vijesti i društvene mreže, slušajući tračeve, čitajući lošu beletristiku itd. Kako možemo gledati u Isusa ako smo neprestano uplašeni, uvjereni da nam uvijek nešto prijeti ili nedostaje, da smo stalno nešto dužni napraviti ili vječito za nešto krivi? Toliko smo rastreseni da vrlo lako smetnemo s uma da smo ljubljena Božja djeca, a tada sve kreće nizbrdo. Zato je u životu važno, osim vremena za molitvu, imati neko vrijeme za opuštanje. I najstroži redovi u povijesti Crkve u svojem su dnevnom redu imali predviđeno vrijeme za rekreaciju. To je bila prilika za pražnjenje glave i srca od raznih briga kako bi se čovjek mogao smiriti i osposobiti da čuje lagani Božji šapat, poput Ilije u prvom čitanju.
Ilija se nalazio u velikoj nevolji: kraljica Izabela željela ga je ubiti, pa je pobjegao u pustinju kako bi se spasio. No morao je hodati punih četrdeset dana prije nego što mu se Bog objavio (usp. 1 Kr 19,8). Toliko je vremena bilo potrebno da se mentalno udalji od svih nevolja i sukoba koji su se netom prije odigrali, da se smiri i ponovno počne promatrati život iz prave perspektive, jer je jedino u tom stanju mogao prepoznati Božji glas. U grču tjeskobe teško možemo susresti Boga. Zato, koliko god vanjske okolnosti bile protivne, moramo odvratiti pogled od njih, umiriti se, prihvatiti činjenicu da se Bog brine za nas i da nećemo izginuti, pa onda podići glavu i tražiti njegov pogled.

Čak i ako toliko tonemo da više ne vidimo izlaz, možemo poput Petra kriknuti: 
„Gospodine, spasi me!” (Mt 14,30) i Isus će pružiti ruku i izvući nas. Nijedna nevolja nije toliko velika da nas Bog ne bi mogao spasiti, zato nikada nemojmo svoju situaciju proglasiti beznadnom i kapitulirati. Isus je uvijek tu, pa i onda kada ga ne vidimo: čeka da ga zazovemo, da ga uhvatimo za ruku, da nas spasi. 
                                                                                                             (https://sagud.xyz/)
Upoznajmo svete

Blaženi Franciszek Drzewiecki – spomendan 10. kolovoz

 Blaženi Franciszek (Franjo) Drzewiecki, poljski svećenik, redovnik orionist, mučenik, rođen je 26. veljače 1908. u Zdunama, kao sin Jana i Rozalije. Odrastao je u vrlo pobožnoj obitelji, a imao je četiri brata i šest sestara. Stupio je 1922. u Zduńskoj Woli  u sjemenište orionista, Sinova božanske providnosti, reda kojeg je 1893. u Torinu osnovao sveti Luigi Orione (1872-1940). Prve redovničke zavjete Franciszek je položio 1930, a studij filozofije završio 1931. Od 1931. školovao se u Italiji. Studirao je teologiju u Veneciji i u matičnoj kući orionista u Tortoni. Vječne redovničke zavjete položio je 15. kolovoza 1934, pred osnivačem reda, Luigijem Orioneom. Za svećenika je zaređen 6. lipnja 1936. Neko vrijeme djelovao je kao svećenik u Genovi, a u prosincu 1937. vratio se u Poljsku. Po povratku je bio odgojitelj i predavao na kolegiju u Zduńskoj Woli, a od ljeta 1939. službovao kao župnik u Włocławku.

Njemački okupatori uhitili su ga 7. studenoga 1939, zajedno s mnogim drugim svećenicima i bogoslovima. Osudili su ga na prisilni rad u koncentracijskom logoru Dachau, u kojem je boravio od 15. prosinca 1940. Dok je radio na logorskom imanju, po jakoj kiši, olujnom vjetru ili žarkom suncu, velečasni Franciszek uvijek je sa sobom nosio posvećene hostije u maloj kutiji, obješenoj oko vrata, a boravak na poljima koristio je za euharistijske pobožnosti. Iznurenog mučenjima i gladovanjem, nacistički zlotvori umorili su ga 13. rujna 1942, u plinskoj komori dvorca Hartheim  kod Linza. Kad su ga zločinci vodili u plinsku komoru, hrabrio je druge: „Kao Poljaci, mi žrtvujemo naš život za Boga, za Crkvu, za Domovinu“. Blaženim ga je proglasio 13. lipnja 1999. u Varšavi njegov veliki zemljak, papa Ivan Pavao II, kao jednog od 108 blaženih poljskih mučenika, umorenih za vrijeme Drugog svjetskog rata. (Župa Jastrebarsko)
***
Ženidbeni navještaj:

Alen Videc, sin Marija i Anite r. Drvar, iz Zelendvora i Sandra Lazar, kći Gorana i Mirjane r. Švoger, iz Vinica Brega, župa Vinica
Matheo Požgajec, sin Tomice i Milene r. Majer iz Petrijanca i Marija Borak, kći Stjepana i Dragice r. Težak, iz Lovrečana, župa Križovljan.[image: image2.png]



